ai4bharat/Pralekha huggingface dataset:
మానవ వనరుల అభివృద్ధి మంత్రిత్వ శాఖ
కోవిడ్ -19 కారణంగా నెలకొన్న ప్రస్తుత పరిస్థితుల దృష్ట్యా 2020 జూలై 1వ తేదీ నుండి 15వ తేదీ వరకు నిర్వహించ తలపెట్టిన X తరగతి, XII తరగతి పరీక్షలను సీ.బీ.ఎస్.ఈ. రద్దు చేసింది
రద్దు చేసిన X తరగతి, XII తరగతి పరీక్షల అసెస్మెంటు సిబిఎస్ఇ కమిటీ సూచించిన అసెస్మెంటు పధకం ప్రకారం జరుగుతుంది.
విద్యార్థుల భద్రతా సమస్యలకు ప్రాధాన్యత ఇచ్చినందుకు కేంద్ర హెచ్.ఆర్.డి. మంత్రి సుప్రీంకోర్టుకు కృతజ్ఞతలు తెలిపారు
అసెస్మెంట్ స్కీమ్ ఆధారంగా ఫలితాలు 2020 జూలై 15వ తేదీ నాటికి ప్రకటించడం జరుగుతుంది - శ్రీ రమేష్ పోఖ్రియాల్ ‘నిశాంక్’
వివిధ రాష్ట్ర ప్రభుత్వాల నుండి వచ్చిన అభ్యర్థనలను, కోవిడ్-19 కారణంగా నెలకొన్న ప్రస్తుత పరిస్థితులను దృష్టిలో ఉంచుకుని, 2020 జూలై 1వ తేదీ నుండి 15వ తేదీ వరకు నిర్వహించ తలపెట్టిన X వ తరగతి, XII వ తరగతుల పరీక్షలను రద్దు చేయాలని సి.బి.ఎస్.ఈ. నిర్ణయించింది. పరీక్షలను రద్దు చేయాలన్న సి.బి.ఎస్.ఈ. ప్రతిపాదనను, మరియు వారి X వ తరగతి మరియు XII వ తరగతి పరీక్షలలో విద్యార్థుల తుది పనితీరును అంచనా వేసే పథకాన్నీ సుప్రీంకోర్టు ఈ రోజు అంగీకరించింది.
జూలై 1వ తేదీ నుంచి జూలై 15వ తేదీ వరకు నిర్వహించవలసిన X వ తరగతి, XII వ తరగతుల సి.బి.ఎస్.ఈ. పరీక్షలను రద్దు చేయాలన్న సి.బి.ఎస్.ఈ. ప్రతిపాదనను అంగీకరించి, విద్యార్థుల భద్రతా సమస్యలకు ప్రాధాన్యత ఇచ్చినందుకు కేంద్ర మానవ వనరుల శాఖ మంత్రి శ్రీ రమేష్ పోఖ్రియాల్ ‘నిశాంక్’ సుప్రీంకోర్టుకు కృతజ్ఞతలు తెలిపారు. రద్దు చేసిన పరీక్షలకు, విద్యార్థుల పనితీరు ప్రాతిపదికన అసెస్మెంట్ చేయడానికి, సి.బి.ఎస్.ఈ. యొక్క సాధికార కమిటీ నిర్ణయించిన అసెస్మెంట్ పధకం ఆధారంగా X వ తరగతి, XII వ తరగతులు రెండింటికీ ఫలితాన్ని ప్రకటిస్తారని ఆయన చెప్పారు.
షరతులు అనుకూలమైన వెంటనే 2020 జూలై 1వ తేదీ నుంచి 15 వ తేదీ వరకు నిర్వహించాల్సిన పరీక్షలలో సి.బి.ఎస్.ఈ. XII తరగతి విద్యార్థులకు ఐచ్ఛిక పరీక్షను నిర్వహిస్తుందని శ్రీ నిశాంక్ తెలిపారు. అసెస్మెంట్ పధకం ఆధారంగా ఫలితాలు ప్రకటించబడే అభ్యర్థులను తమ పనితీరును మెరుగుపరుచుకునేందుకు ఈ ఐచ్ఛిక పరీక్షలలో హాజరు కావడానికి అనుమతిస్తారు. అయితే, X వ తరగతిలో ఉన్న అభ్యర్థుల కోసం తదుపరి పరీక్షలు నిర్వహించడం జరగదనీ, అసెస్మెంట్ పధకం ఆధారంగా సి.బి.ఎస్.ఈ. ప్రకటించిన ఫలితాన్నే అంతిమంగా పరిగణిస్తామని ఆయన స్పష్టం చేశారు.
ఇంతవరకు పేర్కొన్న అసెస్మెంట్ పధకం ఆధారంగా ఫలితాలను 2020 జూలై 15వ తేదీ లోగా ప్రకటిస్తామని కేంద్ర మంత్రి చెప్పారు. తద్వారా, అభ్యర్థులు దరఖాస్తు చేసుకొని ఉన్నత విద్యా సంస్థల్లో ప్రవేశం పొందడానికి వీలౌతుంది. విద్యార్థులు, తల్లిదండ్రులు మరియు ఉపాధ్యాయుల ఆరోగ్యం మా ప్రధాన ఆందోళన కాబట్టి మేము ఈ పథకాన్ని సుప్రీంకోర్టుకు ప్రతిపాదించామని ఆయన అన్నారు.
X తరగతి, XII తరగతి పరీక్షల సి.బి.ఎస్.ఈ. నోటిఫికేషన్ కోసం దయచేసి ఇక్కడ నొక్కండి.
ప్రధాన మంత్రి కార్యాలయం
ఆస్ట్రేలియా లేబర్ పార్టీ విజయం సాధించినందుకు, ప్రధానమంత్రిగా ఎన్నికైనందుకు గౌరవనీయులు ఆంథోనీ అల్బనీస్ ను అభినందించిన - ప్రధానమంత్రి
ఆస్ట్రేలియా లేబర్ పార్టీ విజయం సాధించినందుకు, ప్రధానమంత్రిగా ఎన్నికైనందుకు గౌరవనీయులు ఆంథోనీ అల్బనీస్ ను ప్రధానమంత్రి శ్రీ నరేంద్ర మోదీ అభినందించారు.
ఈ మేరకు ప్రధానమంత్రి సామాజిక మాధ్యమం ద్వారా ఒక ట్వీట్ చేస్తూ, "ఆస్ట్రేలియా లేబర్ పార్టీ విజయం సాధించినందుకు, ప్రధానమంత్రిగా ఎన్నికైనందుకు, ఆంథోనీ అల్బనీస్ కి అభినందనలు! మన సమగ్ర వ్యూహాత్మక భాగస్వామ్యాన్ని మరింత పటిష్టం చేసే దిశగా పని చేయడానికి, ఇండో-పసిఫిక్ ప్రాంతంలో భాగస్వామ్య ప్రాధాన్యతల కోసం నేను ఎదురు చూస్తున్నాను."
(
గణాంకాలు- కార్యక్రమాల అమలు మంత్రిత్వ శాఖ
భారతదేశంలో పేరోల్ నివేదిక - అధికారిక ఉపాధి దృక్పథం
సెప్టెంబర్ 2017 నుంచి ఆగస్టు 2020 మధ్య కాలంలో దేశంలోని 'ఉపాధి స్థితి'పై; 'కేంద్ర గణాంకాలు, కార్యక్రమాల అమలు మంత్రిత్వ శాఖ' ఆధ్వర్యంలో పనిచేసే 'జాతీయ గణాంకాల కార్యాలయం' పత్రిక ప్రకటన జారీ చేసింది. కొన్ని కోణాల్లో అభివృద్ధిని లెక్కించడానికి, ఎంపిక చేసిన ప్రభుత్వ సంస్థల్లోని పరిపాలన నివేదికల ఆధారంగా ఈ ప్రకటన విడుదల చేసింది.
పూర్తి వివరాల కోసం ఇక్కడ క్లిక్ చేయండి.
(Visitor Counter : 160
వ్యవసాయ మంత్రిత్వ శాఖ
400 లక్షల హెక్టార్ల దాటిన వరి నాట్లు విస్తీర్ణం
శ్రీ అన్న/ముతక తృణధాన్యాలు 182 లక్షల హెక్టార్లలో విత్తు
చెరకు విస్తీర్ణం 59.91 లక్షల హెక్టార్లు
1088 లక్షల హెక్టార్లు దాటిన ఖరీఫ్ పంటల విత్తు
వ్యవసాయం, రైతుల సంక్షేమ శాఖ 8 సెప్టెంబర్ 2023 నాటికి ఖరీఫ్ పంటల విస్తీర్ణం పురోగతిని విడుదల చేసింది.
విస్తీర్ణం: లక్షల హెక్టార్లలో
|
|
క్రమ సంఖ్య
|
|
పంట
|
|
విత్తు విస్తీర్ణం
|
|
2023
|
|
2022
|
|
1
|
|
వరి
|
|
403.41
|
|
392.81
|
|
2
|
|
ఆహార ధాన్యాలు
|
|
119.91
|
|
131.17
|
|
a
|
|
కంది
|
|
42.92
|
|
45.61
|
|
b
|
|
మినుములు
|
|
31.89
|
|
37.08
|
|
c
|
|
పెసర్లు
|
|
31.11
|
|
33.67
|
|
d
|
|
ఉలవలు
|
|
0.31
|
|
0.29
|
|
e
|
|
ఇతర పప్పు దినుసులు
|
|
13.68
|
|
14.53
|
|
3
|
|
శ్రీ అన్న/తృణ ధాన్యాలు
|
|
182.21
|
|
181.24
|
|
a
|
|
జొన్నలు
|
|
14.08
|
|
15.58
|
|
b
|
|
సజ్జలు
|
|
70.84
|
|
70.46
|
|
c
|
|
రాగి
|
|
8.73
|
|
9.29
|
|
d
|
|
చిరుధాన్యాలు
|
|
5.24
|
|
4.93
|
|
e
|
|
మొక్కజొన్న
|
|
83.33
|
|
80.97
|
|
4
|
|
నూనె గింజలు
|
|
191.49
|
|
193.30
|
|
a
|
|
వేరుశెనగ
|
|
43.73
|
|
45.30
|
|
b
|
|
సోయాబీన్
|
|
125.40
|
|
124.06
|
|
c
|
|
పొద్దుతిరుగుడు
|
|
0.70
|
|
2.00
|
|
d
|
|
నువ్వులు
|
|
11.98
|
|
12.97
|
|
e
|
|
నైగర్
|
|
0.57
|
|
0.88
|
|
f
|
|
ఆముదం
|
|
9.00
|
|
7.94
|
|
g
|
|
ఇతర నూనె గింజలు
|
|
0.11
|
|
0.14
|
|
5
|
|
చెరుకు
|
|
59.91
|
|
55.65
|
|
6
|
|
జనపనార
|
|
6.57
|
|
6.97
|
|
7
|
|
పత్తి
|
|
125.00
|
|
126.87
|
|
|
|
|
|
|
|
|
|
మొత్తం
|
|
1088.50
|
|
1088.02
ఆరోగ్య, కుటుంబ సంక్షేమ మంత్రిత్వ శాఖ
రాష్ట్రాలు, కేంద్ర పాలిత ప్రాంతాల్లో కొవిడ్ టీకాల లభ్యతపై తాజా సమాచారం
రాష్ట్రాలు, యూటీలకు ఇప్పటివరకు 202.52 కోట్లకు పైగా డోసులు పంపిణీ
రాష్ట్రాలు, కేంద్ర పాలిత ప్రాంతాల వద్ద అందుబాటులో 3.98 కోట్లకు పైగా డోసులు
దేశవ్యాప్తంగా కొవిడ్-19 టీకాల వేగాన్ని మరింత పెంచడానికి, పరిధిని విస్తరించడానికి కేంద్ర ప్రభుత్వం కట్టుబడి ఉంది. దేశవ్యాప్త కొవిడ్-19 టీకా కార్యక్రమం 2021 జనవరి 16న ప్రారంభమైంది. కొవిడ్ టీకాల సార్వత్రికీకరణ కొత్త దశ 2021 జూన్ 21 నుంచి ప్రారంభమైంది. రాష్ట్రాలు, కేంద్ర పాలిత ప్రాంతాలకు మరిన్ని టీకాల లభ్యత, టీకాల లభ్యతపై దూరదృష్టిని పెట్టడం ద్వారా టీకా కార్యక్రమం వేగవంతమైంది. ఆయా రాష్ట్రాలు, కేంద్ర పాలిత ప్రాంతాలు చక్కటి ప్రణాళికతో పని చేయడానికి, టీకా సరఫరా గొలుసును క్రమబద్ధీకరించడానికి దీనిని ప్రారంభించారు.
సార్వత్రిక టీకా కార్యక్రమంలో భాగంగా, రాష్ట్రాలు, కేంద్ర పాలిత ప్రాంతాలకు ఉచితంగా కొవిడ్ టీకాలను అందించడం ద్వారా కేంద్ర ప్రభుత్వం మద్దతునిస్తోంది. టీకా సార్వత్రీకరణ కొత్త దశలో, దేశంలో తయారవుతున్న టీకాల్లో 75 శాతాన్ని కేంద్ర ప్రభుత్వం సమీకరించి, వాటిని రాష్ట్రాలు, కేంద్ర పాలిత ప్రాంతాలకు ఉచితంగా సరఫరా చేస్తోంది.
|
|
టీకా డోసులు
|
|

|
|
పంపిణీ చేసినవి
|
|
2,02,52,52,325
|
|
అందుబాటులోని నిల్వలు
|
|
3,98,91,440
రాష్ట్రాలు, కేంద్ర పాలిత ప్రాంతాలకు ఇప్పటివరకు కేంద్ర ప్రభుత్వం ద్వారా , ప్రత్యక్ష సేకరణ పద్ధతిలో 202.52 కోట్లకు పైగా  టీకా డోసులు అందాయి.
రాష్ట్రాలు, కేంద్ర పాలిత ప్రాంతాల వద్ద 3.98 కోట్లకు పైగా  డోసులు అందుబాటులో ఉన్నాయి.
మానవ వనరుల అభివృద్ధి మంత్రిత్వ శాఖ
కోవిడ్ -19 నేపథ్యంలో దేశవ్యాప్తంగా పలు విశ్వ విద్యాలయాలు, కళాశాలలు మరియు పాఠశాల అధిపతులు, ఉపాధ్యాయులు, విద్యార్థులతో వీడియా కాన్ఫరెన్స్ ద్వారా సంభాషించిన కేంద్ర మానవ వనరుల అభివృద్ధి శాఖ మంత్రి
కోవిడ్ -19కు వ్యతిరేకంగా జరుగుతున్న యుద్ధంలో చురుకైన పాత్ర పోషిస్తున్నందుకు ఉపాధ్యాయులు, విద్యార్థులకు అభినందనలు తెలిపిన కేంద్ర మంత్రి
ఇబ్బందికర పరిస్థితుల్ల విద్యార్థులు మరియు ఉపాధ్యాయులతో మానవ వనరుల అభివృద్ధి మంత్రిత్వ శాఖ దేశానికి అండగా నిలబడుతుందన్న శ్రీ రమేష్ ఫోఖ్రియాల్ నిశాంక్
కేంద్ర మానవ వనరుల అభివృద్ధి శాఖ మంత్రి శ్రీ రమేష్ ఫోఖ్రియాల్ నిశాంక్, ప్రపంచంతో పాటు దేశాన్ని ప్రభావితం చేస్తున్న కరోనా వైరస్ వ్యాప్తి, నివారణ చర్యల గురించి దేశ వ్యాప్తంగా ఉన్న పలు విశ్వవిద్యాలయాలు, కళాశాలలు మరియు పాఠశాలల అధిపతులు, విద్యార్థులు, ఉపాధ్యాయులతో వీడియో కాన్ఫరెన్స్ ద్వారా సంభాషించారు.
కేంద్ర మంత్రి వీరి సమస్యలు వినడమే కాకుండా, ఈ అంటువ్యాధి పై పోరాడేందుకు ప్రభుత్వం తీసుకున్న చర్యల గురించి ప్రజలకు అవగాన కల్పించడంలో వారి చురుకైన పాత్రకు ధన్యవాదాలు తెలిపారు. దేశవ్యాప్తంగా 800 మందికి పైగా వీడియో కాన్ఫరెన్స్ ద్వారా ఈ సమావేశంలో పాల్గొన్నారు.
వైరస్ వ్యాప్తికి వ్యతిరేకంగా సాగుతున్న పోరాటంలో విశేషంగా సహకరించిన 1000 విశ్వవిద్యాలయాలు, 45 వేల కళాశాలలు, 1.5. మిలియన్ల మంది విద్యార్థులు, కోటికి పైగా ఉపాధ్యాయులు, అదే విధంగా దేశంగా వ్యాప్తంగా కృషి చేసిన 3.3 కోట్లకు పైగా విద్యార్థులు చేస్తున్న కృషిని శ్రీ నిశాంక్ ప్రశంసించారు. ఈ సంక్షోభ సమయంలో ప్రజలందరూ అపూర్వమైన సహనాన్ని చూపించడమే కాకుండా, అవసరమైన జాగ్రత్తలు తీసుకోవడానికి మరియు కోవిడ్ -19ను ఎదుర్కోనే దిశగా ఆరోగ్యంగా ఉండేలా ప్రజల్లో అవగాహన కల్పించాలని సూచించారు.
దేశంలో ఇంత తక్కువ సమయంలో ఆన్ లైన్ విద్యా వ్యవస్థ ప్రారంభించబడిందంటే అది కేవలం ఉపాధ్యాయుల నిబద్ధత ఫలితమేనని, దీని ద్వారా లక్షలాది మంది విద్యార్థులు ప్రయోజనం పొందుతున్నారని కేంద్ర మంత్రి తెలిపారు. కరోనా వైరస్ పై పోరాటంలో ఉపయోగించుకునేందుకు వైద్య పరికరాలు తయారు చేయడంలో పరిశోధన చేసినందుకు గాను దేశవ్యాప్తంగా ఉన్న ఐ.ఐ.టి.లతో సహా అన్ని ఉన్నత విద్యా సంస్థలను శ్రీ ఫోక్రియాల్ అభినందించారు.
ఉపాధ్యాయులు మరియు విద్యార్థుల సమస్యల గురించి శ్రీ ఫోఖ్రియాల్ కూడా ఓపికగా విన్నారు. విద్యార్థుల సమగ్ర అభివృద్ధికి మంత్రిత్వ శాఖ అన్ని చర్యలు తీసుకుంటుందని మంత్రి అందరికీ హామీ ఇచ్చారు. వారు లేదా వారి కుటుంబంలో ఎవరైనా దురదృష్టవశాత్తు అనారోగ్యానికి గురైతే వారు తమ ప్రిన్సిపల్ లేదా వైస్ ఛాన్సలర్ ను సంప్రదించాలని ఉపాధ్యాయులందరికీ ఆయన హామీ ఇచ్చారు. ఇలాంటి వారికి అన్ని రకాల వైద్య సహాయాన్ని మంత్రిత్వ శాఖ అందిస్తుందని కేంద్ర మంత్రి హామీ ఇచ్చారు.
ఉపాధ్యాయులు, విద్యార్థులు అందరూ ఆయుష్ మంత్రిత్వ శాఖ జారీ చేసిన సలహాలను పాటించాలని, ఇతరులు దీనిని అనుసరించేందుకు అవగాన తీసుకురావాలని మంత్రి పిలుపునిచ్చారు. నేటి విద్యార్థులు రేపటి భవిష్యత్తు అని, ఈ సమయంలో విద్యార్థులు తమను తాము ఆరోగ్యంగా ఉంచుకుంటే మన భవిష్యత్తు కూడా ఆరోగ్యంగా, భద్రంగా ఉంటుందని అన్నారు.
అంటు వ్యాధులపై పోరాడేందుకు కొత్త శక్తిని పొందాలన్న ప్రధానమంత్రి శ్రీ నరేంద్ర మోదీ పిలుపు మేరకు ఏప్రిల్ 5న రాత్రి 9 గంటలకు కొవ్వొత్తులు, మొబైల్ టార్చ్ లు మొదలైనవి వెలిగించి సంఘీభావం తెలిపాలని శ్రీ ఫోఖ్రియాల్ ప్రతి ఒక్కరినీ కోరారు.
(Visitor Counter : 281
ప్రధాన మంత్రి కార్యాలయం
ఆత్మనిర్భరత కు ప్రాధాన్యాన్నిఇస్తున్న తన ప్రయాసల లో సహకారం మరియు భాగస్వామ్యం కోసం దేశం లోని విద్య రంగం, వైజ్ఞానిక సముదాయంమరియు పరిశ్రమ రంగ ప్రముఖుల ను ఆహ్వానించిన భారతీయ వాయు సేన
భారతదేశం లో గొప్ప ప్రతిభావంతుల కు మరియు హుషారైన నవ పారిశ్రామికవేత్తల కు ఇదిఒక గొప్ప అవకాశం అని పేర్కొన్న ప్రధాన మంత్రి
భారతీయ వాయు సేన ఆత్మనిర్భరత కు పెద్ద పీట ను వేస్తున్నటువంటి తన ప్రయాసల లో సహకారాన్ని అందించాలని మరియు భాగస్వామ్యాన్ని నెలకొల్పుకోవాలంటూ దేశం లోని విద్య రంగ ప్రముఖుల కు, వైజ్ఞానిన సముదాయాని కి మరియు పరిశ్రమ జగతి కి చెందిన వారికి ఆహ్వానం పలికింది. ఎయరో ఇండియా 2023 కు ముందు రోజు న ఆసక్తి అభివ్యక్తీకరణ  కై 31 ఆహ్వానాల ను ఇవ్వడమైంది.
ఇది ఆత్మనిర్భరత దిశ లో సాగుతున్నటువంటి ఒక సాహస యాత్ర లో కీలక భాగస్వాములు గా మారేందుకు భారతదేశం లోని కుశాగ్ర బుద్ధుల కు మరియు చైతన్యశీలురైనటువంటి నవ పారిశ్రామికవేత్తల కు ఒక గొప్ప అవకాశం అని ప్రధాన మంత్రి శ్రీ నరేంద్ర మోదీ పేర్కొన్నారు. భారతీయ వాయు సేన యొక్క ఒక ట్వీట్ కు ప్రధాన మంత్రి సమాధానాన్ని ఇస్తూ, అందులో -
‘‘మన దేశ ప్రజలు సదా గర్వించేటటువంటి రక్షణ రంగం లో స్వయం సమృద్ధి సాధన కై చేపట్టిన ఒక మిశన్ లో మహత్వపూర్ణ భాగస్వామ్యాన్ని నెలకొల్పేందుకు భారతదేశం లోని అమిత ప్రతిభావంతుల కు మరియు చైతన్యశీలురు అయినటువంటి నవ పారిశ్రామికవేత్తల కు ఇది ఒక గొప్ప అవకాశం.’’ అని పేర్కొన్నారు.
నౌకారవాణా మంత్రిత్వ శాఖ
కొచ్చిన్ పోర్ట్ అథారిటీకి మూడు సంవత్సరాల కాలానికి కేంద్ర ప్రభుత్వం రుణాల చెల్లింపుపై మారటోరియం మంజూరు చేసేందుకు కేబినెట్ ఆమోదం
ప్రధానమంత్రి శ్రీ నరేంద్ర మోదీ అధ్యక్షతన జరిగిన ఆర్థిక వ్యవహారాల క్యాబినెట్ కమిటీ, కొచ్చిన్ పోర్ట్ అథారిటీ కి బకాయి ఉన్న భారత ప్రభుత్వానికి మూడు సంవత్సరాల  మారటోరియంను ఆమోదించింది. కోవిడ్-19 మహమ్మారి కారణంగా ఏర్పడిన ఆర్థిక సంక్షోభాన్ని అధిగమించడానికి ఆమోదించిన మొత్తం రుణాలు రూ.446.83 కోట్లు.
ఈ మొత్తాన్ని 2018-19 నుండి 10 వాయిదాలలో తిరిగి చెల్లించాలి. అయితే, కొచ్చిన్ పోర్ట్ అథారిటీ 2018-19 మరియు 2019-20 వాయిదాలను మాత్రమే చెల్లించగలదు. 2020-21 నుండి, కోవిడ్-19 మహమ్మారి కారణంగా ట్రాఫిక్ బాగా ప్రభావితమైంది. ఇది నగదు ప్రవాహాన్ని ప్రతికూలంగా ప్రభావితం చేసింది. ఫలితంగా, కొచ్చిన్ పోర్ట్ 2020-21 మరియు 2021-22 వాయిదాలను చెల్లించలేకపోయింది.
నవంబర్ 2021 నుండి అమలులోకి వచ్చేలా కొచ్చిన్ పోర్ట్ను మేజర్ పోర్ట్ అథారిటీస్ యాక్ట్, 2021 కిందకు తీసుకురాబడింది. 1936-37 నుండి 1994-95 వరకు వివిధ మౌలిక సదుపాయాల అభివృద్ధి కార్యకలాపాల కోసం కొచ్చిన్ పోర్ట్ తీసుకున్న భారత ప్రభుత్వ రుణాలపై అపరాధ వడ్డీని మాఫీ చేసే ప్రతిపాదనను 24.08.2016న ఆర్థిక వ్యవహారాల క్యాబినెట్ కమిటీ  ఆమోదించింది.
రహదారి రవాణా, హైవేల మంత్రిత్వ శాఖ
ఐ ఐ టి గౌహతి మరియు జాతీయ రహదారులు & మౌలిక సదుపాయాల అభివృద్ధి కార్పొరేషన్ లిమిటెడ్  మధ్య అవగాహన ఒప్పందం పై సంతకాలు
గురువారం  నాడు వీడియో కాన్ఫరెన్స్ ద్వారా ఐ ఐ టి గౌహతి మరియు జాతీయ రహదారులు & మౌలిక సదుపాయాల అభివృద్ధి కార్పొరేషన్ లిమిటెడ్  మధ్య అవగాహన ఒప్పందం పై సంతకాలు జరిగాయి.
సివిల్ ఇంజనీరింగ్, రోడ్ల నిర్మాణం, ప్రణాళికా రచన మరియు రూపకల్పన, ఈ రంగంలో పరిశోధనాభివృద్ధి కి సంబంధించి గణనీయమైన తోడ్పాటును అందించిన ప్రతిష్టాత్మక సంస్థ ఐ ఐ టి గౌహతి. ఆ సంస్థ నైపుణ్యాన్ని అందిపుచ్చుకోవడమే ఈ భాగస్వామ్యం ఉద్దేశం. అవగాహన ఒప్పందంపై ఐ ఐ టి గౌహతి డైరెక్టర్ ప్రొఫెసర్ పరమేశ్వర్ కె. అయ్యర్ , ఎన్ హెచ్ ఐ డి సి ఎల్ మేనేజింగ్ డైరెక్టర్ శ్రీ చంచల్ కుమార్ సంతకాలు చేశారు.
ఎన్ హెచ్ ఐ డి సి ఎల్ భారత ప్రభుత్వ రోడ్డు రవాణా & రహదారుల మంత్రిత్వ శాఖ పరిధిలోని కేంద్ర ప్రభుత్వ సంస్థ. నిర్మాణ రంగంలో ఎదురయ్యే సవాళ్ళను ఎదుర్కోవడానికి వినూత్న సాంకేతిక పరిజ్ఞానం కోసం వెతకడం, ప్రోత్సహించడం చేస్తోంది.
అసాధారణ వాతావరణ మరియు భౌగోళిక పరిస్థితుల్లో రహదారుల నిర్మాణ క్షేత్రానికి అవసరమైన వినూత్నసాంకేతిక విజ్ఞానాన్ని ప్రోత్సహిస్తోంది.
ప్రధాన మంత్రి కార్యాలయం
ఏక్ భారత్ శ్రేష్ఠ భారత్ స్ఫూర్తిని ప్రముఖంగా తెలియజేసే ఒక ప్రదర్శన వీడియోను ప్రజలతో పంచుకున్న - ప్రధానమంత్రి
ఒక సంగీత విద్వాంసుడు అనేక భాషలలో పాడడాన్ని చూడవచ్చునని తెలియజేస్తూ, ప్రధానమంత్రి శ్రీ నరేంద్ర మోదీ, ఒక ప్రదర్శన వీడియోను సామాజిక మాధ్యమం ద్వారా పంచుకున్నారు. "ఏక్ భారత్ శ్రేష్ఠ భారత్’ స్ఫూర్తికి ఇది ఒక గొప్ప నిదర్శనమని ఆయన వ్యాఖ్యానించారు.
ఈ మేరకు ప్రధానమంత్రి ఒక ట్వీట్ చేస్తూ, “ప్రతిభావంతుడైన స్నేహ దీప్ సింగ్ కల్సి చేసిన అద్భుతమైన ప్రదర్శనను చూశాను. శ్రావ్యంగా ఉండడంతో పాటు, ‘ఏక్ భారత్ శ్రేష్ఠ భారత్’ స్ఫూర్తికి ఇది గొప్ప వ్యక్తీకరణ.", అని పేర్కొన్నారు.
(
ప్రధాన మంత్రి కార్యాలయం
శ్రీమద్ పంచఖండ పీఠాధిపతి ఆచార్య ధర్మేంద్ర మృతికి ప్రధానమంత్రి సంతాపం
శ్రీమద్ పంచఖండ పీఠాధిపతి ఆచార్య ధర్మేంద్ర కన్నుమూతపై ప్రధానమంత్రి శ్రీ నరేంద్ర మోదీ ప్రగాఢ సంతాపం వ్యక్తం చేశారు.
ఈ మేరకు ఒక ట్వీట్ ద్వారా పంపిన సందేశంలో:
“సమాజం కోసమే కాకుండా దేశసేవకూ అంకితమైన శ్రీమద్ పంచఖండ పీఠాధిపతి శ్రీ ఆచార్య ధర్మేంద్ర మృతి అత్యంత బాధాకరం. ఆయన కన్నుమూత ధార్మిక, ఆధ్యాత్మిక ప్రపంచానికి తీరని లోటు. భగవంతుడు ఆయనకు తన పాదాల చెంత స్థానం ప్రసాదించాలని ప్రార్థిస్తున్నాను. ఓం శాంతి!” అని ప్రధాని పేర్కొన్నారు.
(
యు పి ఎస్ సి
కోవిడ్-19 మహమ్మారి నేపథ్యంలో సీఎస్ఈ-2019 అభ్యర్థులకు పర్సనాలిటీ టెస్ట్  నిర్వహించనున్న యూపీఎస్సీ
కోవిడ్-19 మహమ్మారి నేపథ్యంలో సివిల్ సర్వీసెస్ పరీక్ష -2019, పర్సనాలిటీ టెస్ట్  నిర్వహించేందుకు గాను కేంద్ర పబ్లిక్ సర్వీస్ కమిషన్  సన్నద్ధమైంది. సివిల్ సర్వీసెస్ ఎగ్జామినేషన్-2019  ఎంపికల కోసం కేంద్ర పబ్లిక్ సర్వీస్ కమిషన్ 2,304 మంది అభ్యర్థులకు పర్సనాలిటీ టెస్ట్లు  / ఇంటర్వ్యూలు నిర్వహించే సమయంలో కోవిడ్ వ్యాప్తిని కట్టడి చేసేందుకు గాను భారత ప్రభుత్వం లాక్డౌన్ను ప్రకటించింది.
ఈ నేపథ్యంలో కమిషన్ కూడా ఈ విషయాన్ని సమీక్షించి సీఎస్ఈ -2019కి సంబంధించి మిగిలిపోయిన 623 అభ్యర్థులకు పీటీ బోర్డులను 23.03.2020వ తేదీ నుండి వాయిదా వేయాలని నిర్ణయించింది. కోవిడ్ లాక్డౌన్ దశల వారీగా ఎత్తివేయడంతో ఈ నెల 20 నుండి 30వ తేదీ వరకు మిగిలిన అభ్యర్థుల కోసం పీటీలను నిర్వహించాలని కమిషన్ నిర్ణయించింది. దీనికి సంబంధించి ఆయా అభ్యర్థులందరికీ ముందుగానే తగిన సమాచారం ఇచ్చింది. కమిషన్ అభ్యర్థులు, నిపుణులైన సలహాదారులు మరియు సిబ్బంది యొక్క భద్రత మరియు ఆరోగ్య సమస్యలను పరిష్కరించడానికి తగిన ఏర్పాట్లు చేశారు. రైలు సేవలు పూర్తి స్థాయిలో అందుబాటులోకి రాకపోవడంతో పీటీల కోసం వచ్చే అభ్యర్థులకు అతి తక్కువ మొత్తంలో రానుపోను విమాన ఛార్జీలను చెల్లించాలని కేంద్ర పబ్లిక్ సర్వీస్ కమిషన్ తాజాగా నిర్ణయించింది. కోవిడ్ నియంత్రితమైన లేదా ఇతర పరిమితం చేయబడిన ప్రాంతాలలో నివసిస్తున్న పీటీల నిమిత్తం ఈ-సమన్ లెటర్స్ జారీ చేసింది. ఈ లెటర్స్ కలిగి ఉన్న అభ్యర్థులు పీటీల నిమిత్తం బయట వెళ్లడానికి అనుమతించాలని కూడా రాష్ట్ర ప్రభుత్వాలను కమిషన్ అభ్యర్థించింది. కమిషన్ అభ్యర్థులకు వారి బస మరియు రవాణా అవసరాలకు తగిన విధంగా సహాయం చేయనుంది. వీరు కమిషన్కు చేరుకున్న తర్వాత, అభ్యర్థులందరికీ ఫేస్ మాస్క్, ఫేస్ షీల్డ్, ఒక బాటిల్ శానిటైజర్ మరియు హ్యాండ్ గ్లోవ్స్తో కూడిన ‘సీల్డ్ కిట్’ అందించనున్నారు. ఇంటర్వ్యూ బోర్డులు సాధారణంగా సీనియర్ సలహాదారుల్ని కలిగి ఉంటాయి కాబట్టి, ఇంటర్వ్యూ చేసేవారిని సముచితంగా రక్షించడానికి కమిషన్ కాంటాక్ట్లెస్ పీటీల నిమిత్తం అన్ని ముందు జాగ్రత్త మరియు భద్రతా చర్యలను తీసుకుంది. పీటీలను నిర్వహించడంలో పాల్గొనే కమిషన్ సిబ్బందికి కూడా తగిన రక్షణ సామగ్రి ఉంటుంది. అన్ని గదులను, హాళ్లను , ఫర్నిచర్ మరియు సామగ్రిని క్రమం తప్పకుండా శుభ్రపరిచేలా తగిన ఏర్పాట్లు చేశారు. అన్ని వేదికలలో పీటీ అభ్యర్థుల కోసం సీటింగ్ ఏర్పాట్లు సురక్షితమైన శారీరక దూరాన్ని ఏర్పాటు చేశారు. ఇంటర్వ్యూలకు హాజరు కావడానికి గాను అభ్యర్థులు అనుసరించాల్సిన ప్రోటోకాల్ /మార్గదర్శకలు సంబంధిత అభ్యర్థలకు ఇప్పటికే తెలియజేయబడ్డాయి. తన పరీక్షల ద్వారా అత్యంత సమర్థులైన అభ్యర్థులను ఎన్నుకోవాలనే రాజ్యాంగబద్ధమైన ఆదేశాన్ని నెరవేర్చడంతో పాటుగా వారి ఆరోగ్య భద్రత యొక్క అత్యున్నత ప్రమాణాలను నిర్ధారించడానికి కమిషన్ కట్టుబడి ముందుకు సాగుతోంది.
మంత్రిమండలి
01.01.2023 నుండి కేంద్ర ప్రభుత్వ ఉద్యోగులకు డియర్నెస్ అలవెన్స్ మరియు పెన్షనర్లకు డియర్నెస్ రిలీఫ్ అదనపు వాయిదాను విడుదల చేయడానికి ఆమోదం తెలిపిన క్యాబినెట్
01.01.2023 నుండి అమల్లోకి వచ్చేలా కేంద్ర ప్రభుత్వ ఉద్యోగులకు డియర్నెస్ అలవెన్స్ మరియు పెన్షనర్లకు డియర్నెస్ రిలీఫ్ అదనపు వాయిదాను విడుదల చేయడానికి ప్రధాన మంత్రి శ్రీ నరేంద్ర మోదీ అధ్యక్షతన జరిగిన కేంద్ర మంత్రివర్గం ఈరోజు ఆమోదం తెలిపింది. అదనపు ఇన్స్టాల్మెంట్ ధరల పెరుగుదలను భర్తీ చేయడానికి ప్రాథమిక చెల్లింపు/పెన్షన్లో ప్రస్తుతం ఉన్న 38% రేటు కంటే 4% పెరుగుదలను సూచిస్తుంది.
డియర్నెస్ అలవెన్స్ మరియు డియర్నెస్ రిలీఫ్ రెండింటి కారణంగా ఖజానాపై ఉమ్మడి ప్రభావం సంవత్సరానికి రూ.12,815.60 కోట్లుగా ఉంటుంది.
దీని వల్ల దాదాపు 47.58 లక్షల మంది కేంద్ర ప్రభుత్వ ఉద్యోగులు, 69.76 లక్షల మంది పెన్షనర్లు లబ్ధి పొందనున్నారు.
ఈ పెరుగుదల 7వ కేంద్ర వేతన సంఘం సిఫార్సుల ఆధారంగా ఆమోదించబడిన ఫార్ములర్కు అనుగుణంగా ఉంటుంది.
ఆర్థిక మంత్రిత్వ శాఖ
పీఎం కేర్స్ ఫండ్కు ఎస్పీఎంసీఐఎల్ ఉద్యోగుల ఒక్కరోజు జీతం విరాళం
దేశంలో నవ్య కరోనా వైరస్ వ్యాప్తిని కట్టడి చేసేందుకు గాను ప్రభుత్వం చేస్తున్న పోరుకు తమవంతు ఆర్థిక తోడ్పాటును అందించేందుకు గాను సెక్యూరిటీ ప్రింటింగ్, మింటింగ్ కార్పోరేషన్ ఆఫ్ ఇండియా ఉద్యోగులు ముందుకు వచ్చారు. ఆపద సమయంలో సర్కారుకు బాసటగా నిలిచేందుకు దేశ వ్యాప్తంగా ఉన్న ఎస్పీఎంసీఐఎల్కు చెందిన దాదాపు 8,500 ఉద్యోగులు తమ ఒక్కరోజు జీతాన్ని ప్రైమిన్టర్ కేర్స్ ఫండ్ కు స్వచ్ఛందంగా విరాళంగా ఇచ్చేందుకు ముందుకు వచ్చారు. మార్చి,2020 జీతం నుంచి ఉద్యోగులు తమ ఒక్కరోజు వేతనాన్ని విరాళంగా ఇవ్వనున్నారు.
(Visitor Counter : 48
శాస్త్ర విజ్ఞాన- సాంకేతిక విజ్ఞాన మంత్రిత్వ శాఖ
కోవిడ్-19 సవాలు పరిష్కారానికి సంయుక్త కృషి
భారత్-అమెరికా వర్చువల్ నెట్వర్క్స్కు IUSSTF ఉత్తేజం
కోవిడ్-19 సవాలు పరిష్కారానికి ‘భారత్-అమెరికాల వర్చ్యువల్ నెట్వర్క్స్’ద్వారా సంయుక్త కృషి దిశగా ‘భారత-అమెరికా శాస్త్ర-సాంకేతిక వేదిక’  ప్రతిపాదనలను ఆహ్వానించింది. తద్వారా కోవిడ్ సంబంధిత పరిశోధనల్లోగల రెండు దేశాల శాస్త్రవేత్తలు, ఇంజనీర్లు ఈ నెట్వర్స్క్ యంత్రాంగం పరిధిలో కలసి పనిచేసే వీలుంటుంది. ఉభయపక్షాలకు అందుబాటులోగల మౌలిక వసతులను, నిధులను సమర్థంగా వినియోగించే అవకాశమూ లభిస్తుంది. ఈ మేరకు ద్వైపాక్షిక భాగస్వామ్యంతో పరిశోధనలను ముందుకు తీసుకెళ్లడంసహా కోవిడ్-19 పరిష్కారంలో రెండు దేశాల ప్రయోజనాలు, విలువలను విశ్వసనీయంగా ప్రతిబింబించే ప్రతిపాదనలను IUSSTF ప్రోత్సాహిస్తుంది. ఇందుకోసం ఈ నెల 15వ తేదీనుంచి 2020 మే 15వ తేదీదాకా దరఖాస్తులను స్వీకరించనున్నట్లు ప్రకటించింది.
మానవాళికి పెనుసవాలు విసిరిన కోవిడ్-19 వంటి సంక్షోభాల పరిష్కారానికి అంతర్జాతీయ సహకారం, భాగస్వామ్యాలు ఎంత అవసరమో నేడు ప్రస్ఫుటమైంది. తద్వారా ప్రపంచంలోని అత్యుత్తమ శాస్త్రవేత్తలు, ఇంజనీర్లు, పారిశ్రామికవేత్తలు సమష్టిగా ఈ మహమ్మారి నిర్మూలనతోపాటు భవిష్యత్ సవాళ్లకూ పరిష్కారాలు అన్వేషించడం సాధ్యమవుతుంది. ఈ నేపథ్యంలో భారత-అమెరికాల మధ్య ఒప్పందం కింద 2000 మార్చిలో ఏర్పాటైన స్వయం ప్రతిపత్తిగల ద్వైపాక్షిక సంస్థ IUSSTF నేడు సంయుక్త సహకారంలో ఉత్ప్రేరక పాత్ర పోషిస్తోంది. లోగడ పలు సందర్భాల్లోనూ వివిధ సాంకేతికతల రూపకల్పనలో IUSSTF బలమైన సంయుక్త సహకార వేదికగా కీలకపాత్ర పోషించిందని కేంద్ర శాస్త్ర-సాంకేతిక మంత్రిత్వ శాఖ కార్యదర్శి ప్రొఫెసర్ అశుతోష్ శర్మ చెప్పారు. అదే తరహాలో నేడు ప్రపంచాన్ని వణికిస్తున్న కోవిడ్-19పై యుద్ధం కోసం ద్వైపాక్షిక సహకారాన్ని ప్రోది చేసేందుకు సిద్ధమైందని తెలిపారు.
రక్షణ మంత్రిత్వ శాఖ
ఈ నెల 12 నుంచి ఈక్వెస్ట్రియన్ ఇంటర్నేషనల్  ఈవెంట్
నాలుగు రోజుల పాటూ నిర్వహించనున్న ఈక్వెస్ట్రియన్ ఫెడరేషన్ ఆఫ్ ఇండియా
ఢిల్లీ కంటోన్మెంట్ ప్రాంతంలో ఉన్న ఆర్మీ పోలో అండ్ రైడింగ్ సెంటర్ లో ఈ నెల 12 వ తేదీ నుంచి 15వ తేదీ వరకు ఈక్వెస్ట్రియన్ ఇంటర్నేషనల్  ఈవెంట్ జరగనున్నది. ఈక్వెస్ట్రియన్ ఫెడరేషన్ ఆఫ్ ఇండియా ఈ ఈవెంట్ ను నిర్వహించనున్నది.
ఈ పోటీలను మూడు విభాగాలలో నిర్వహిస్తారు. డ్రెస్సేజ్ , క్రాస్ కంట్రీ మరియు షో జుంపింగ్ విభాగాలలో పోటీ జరుగుంతుంది. తక్కువ జరిమానాలు పొందిన పోటీదారుని అతను / ఆమె పాల్గొన్న విభాగంలో విజేతగా  నిలుస్తారు. నాలుగు రోజులపాటు సాగే ఈ టోర్నమెంట్ తోలి రోజున గుర్రాలకు వైద్య పరీక్షలు నిర్వహిస్తారు. రెండవ రోజున డ్రెస్సేజ్ పరీక్ష మూడవ రోజున షో జుంపింగ్ నిర్వహిస్తారు.
డ్రెసేజ్ పరీక్ష 60మీటర్లు x 20 మీటర్ల కొలతలు ఉన్న అరేనాలో నిర్వహిస్తారు. అరేనా వెలుపల స్థిరమైన దూరంలో గుర్తులను ఏర్పాటుచేస్తారు. అశ్వచోధకుడు తన గుర్రంతో పరీక్షలో ఇచ్చిన క్రమం ప్రకారం హాల్ట్, వాక్, ట్రోట్, క్యాంటర్ మొదలైన వివిధ కదలికలను చేయవలసి ఉంటుంది. 10 మార్కులు కలిగి ఉండే ఈ పోటీలో ప్రతి కదలికకు మార్కును ఇస్తారు. పోటీ ముగిసిన తరువాత ప్రతి న్యాయమూర్తి ఇచ్చే మార్కుల సగటుతో తుది డ్రస్సేజ్ స్కోరుశాతంని లెక్కిస్తారు.
మరుసటి రోజు, నిర్ణీత కాలపరిమితిలో ముందుగా నిర్ణయించిన అడ్డంకులతో ఒక నిర్దిష్ట పొడవున గుర్రం మరియు చోదకునికి క్రాస్ కంట్రీ పోటీ నిర్వహిస్తారు. తప్పిదానికి మొదటి సందర్భంలో 20 జరిమానాలు మరియు అదే జంప్ లో రెండవ తప్పిదానికి 40 జరిమానాలు విధిస్తారు. అదే అడ్డంకి వద్ద మూడవ తప్పిదానికి పాల్పడే పోటీదారుని పోటీ నుంచి తప్పిస్తారు. గుర్రం లేదా దానిని నడుపుతున్న వ్యక్తి కింద పడిపోయినా పోటీ నుంచి తప్పిస్తారు.
ఈవెంట్ యొక్క చివరి మరియు చివరి దశ షో జంపింగ్, ఇది 60మీటర్లు x 20 మీటర్ల కొలతలు ఉన్న షో జంపింగ్ అరేనాలో నిర్వహించబడుతుంది. ప్రతి డ్రాప్ / తిరస్కరణకు, 4 పాయింట్ల జరిమానాలు విధించబడతాయి. మూడవ తప్పిదం చేసే వారిని పోటీ నుంచి తొలగిస్తారు.
మూడు పోటీలలో సాధించిన మార్కులను లెక్కించి తుది ఫలితాలను నిర్ణయిస్తారు. 2018 ఆసియా క్రీడలలో భారత బృందం ఒక వ్యక్తిగత పతకాన్ని, భారత జట్టు వెండి పతకాన్ని గెలుచుకున్నాయి. ఆ తరువాత యువజన వ్యవహారాలు క్రీడా మంత్రిత్వ శాఖ "ప్రాధాన్యత" క్రీడగా గుర్తించి నిర్వహిస్తున్నది. వర్గీకరించబడింది. గత ఆసియా పోటీలలో భారతదేశం గుర్రపు స్వారీ విభాగంలో అత్యధిక పతకాలను సాధిస్తూ వస్తున్నది.
చైనాలో 2022లో జరుగనున్న ఆసియన్ క్రీడలకు సన్నాహక ఏర్పాట్లలో భాగంగా ఈ పోటీలను నిర్వహిస్తున్నారు. ఈ పోటీలలో 50 మంది చోదకులు 60 అశ్వాలతో కలసి పాల్గొని తామ ప్రతిభను ప్రదర్శించనున్నారు.
మంత్రిమండలి
నేశనల్ కమిశన్ ఫర్ ఇండియన్ సిస్టం ఆఫ్ మెడిసిన్ బిల్, 2019 లో ఆధికారిక సవరణల కు ఆమోదం తెలిపిన మంత్రిమండలి
నేశనల్ కమిశన్ ఫర్ ఇండియన్ సిస్టం ఆఫ్ మెడిసిన్ బిల్, 2019 లో ఆధికారిక సవరణల ప్రతిపాదన కు ప్రధాన మంత్రి శ్రీ నరేంద్ర మోదీ అధ్యక్షత న జరిగి న కేంద్ర మంత్రివర్గ సమావేశం ఆమోదం తెలిపింది. ప్రస్తుతం ఈ బిల్లు రాజ్య సభ లో అనిర్ణీత స్థితి లో ఉంది.
ప్రతిపాదిత చట్టం భారతీయ వైద్య విద్య వ్యవస్థ రంగం లో నియంత్రణ సంబంధిత సంస్కరణల కు మార్గాన్ని సుగమం చేయనుంది. ప్రతిపాదిత నియంత్రణ స్వరూపం సాధారణ ప్రజానీకం యొక్క హితాన్ని పరిరక్షించడం కోసం జవాబుదారీ కి మరియు పారదర్శకత్వాని కి వీలు ను కల్పించగలదు. ఆరోగ్య సంరక్షణ సేవ లు దేశం లోని అన్ని ప్రాంతాల లో తక్కువ ఖర్చు లో లభ్యం కావడాన్ని కమిశన్ ప్రోత్సహించనుంది.
భారతీయ వైద్య వ్యవస్థ కు సంబంధించి విద్య ప్రమాణాలు, మూల్యాంకనం, విద్యాసంస్థల మదింపు మరియు గుర్తింపు తదితర విధులను ఒక క్రమ పద్ధతి లో పెట్టేందుకు కమిశన్ ను ఏర్పాటు చేయడమైంది. ఎన్ సిఐఎమ్ ను నెలకొల్పడం లోని ప్రధాన ధ్యేయం ప్రవీణులు అయిన వైద్య వృత్తినిపుణులను తగినంత సంఖ్య లో అందుబాటులో ఉంచేటట్టు చూడటమూ; తద్వారా ఇండియన్ సిస్టం ఆఫ్ మెడిసిన్ లో వైద్య సేవల పరం గా ఉన్నత నైతిక ప్రమాణాలు వేళ్లూనుకొనేటట్టు చేయటమూను.